ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Δεκεμβρίου 1996 για προστατευτικά μέτρα που αφορούν τις εισαγωγές ορισμένων ζώων και των προϊόντων τους από τη Βουλγαρία, λόγω της εκδήλωσης κρουσμάτων αφθώδους πυρετού και για την κατάργηση της απόφασης 96/643/ΕΚ (Κείμενο που παρουσιάζει ενδιαφέρον για τον ΕΟΧ) (96/730/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19 παράγραφος 6,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 18 παράγραφος 1,

Εκτιμώντας:

ότι εκδηλώθηκε κρούσμα αφθώδους πυρετού στις 25 Οκτωβρίου 1996 στη Βουλγαρία 7

ότι οι βουλγαρικές αρχές έλαβαν μέτρα για να εμποδίσουν την εξάπλωση της ασθένειας 7

ότι, προκειμένου να προστατευτεί ο πληθυσμός των ζώων της Κοινότητας, η Επιτροπή εξέδωσε την απόφαση 96/643/ΕΚ για προστατευτικά μέτρα που αφορούν τις εισαγωγές ορισμένων ζώων και των προϊόντων τους από τη Βουλγαρία (4) 7

ότι η απόφαση 93/242/ΕΟΚ της Επιτροπής, της 30ής Απριλίου 1993, περί της εισαγωγής στην Κοινότητα ορισμένων ζώντων ζώων και των προϊόντων τους τα οποία προέρχονται από ορισμένες ευρωπαϊκές χώρες, σε σχέση με τον αφθώδη πυρετό (5), όπως τροποποιήθηκε τελευταία από την απόφαση 96/643/ΕΚ, επιτρέπει, υπό ορισμένες συνθήκες, την εισαγωγή ζώντων ζώων, νωπού κρέατος και ορισμένων προϊόντων κρέατος από και μέσω ορισμένων χωρών 7

ότι η απόφαση 95/340/ΕΚ της Επιτροπής (6), όπως τροποποιήθηκε τελευταία από την απόφαση 96/325/ΕΚ (7), καταρτίζει κατάλογο τρίτων χωρών από τις οποίες τα κράτη μέλη επιτρέπουν τις εισαγωγές μη επεξεργασμένου γάλακτος, θερμικά επεξεργασμένου γάλακτος και προϊόντων με βάση το γάλα 7 ότι η Βουλγαρία περιλαμβάνεται στον κατάλογο αυτό 7 ότι είναι αναγκαίο να εξασφαλισθεί ότι όλα τα εισαγόμενα γαλακτομικά προϊόντα έχουν υποστεί επεξεργασία επαρκή για την καταστροφή του ιού 7

ότι η οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (8), όπως τροποποιήθηκε τελευταία από την απόφαση 96/340/ΕΚ της Επιτροπής (9), καθορίζει τους όρους εισαγωγής εντέρων για την παρασκευή αλλαντικών, προβιών και δερμάτων, οστών και των προϊόντων τους, κεράτων και των προϊόντων τους, οπλών και των προϊόντων τους, κυνηγετικών τροπαίων και ακατεργάστου μαλλιού και τριχών 7 ότι τα εν λόγω προϊόντα δύνανται να εισαχθούν μόνον εάν υποστούν επεξεργασία κατά τρόπο ώστε να καταστρέφεται ο ιός 7

ότι, παρά ταύτα, ορισμένα άλλα προϊόντα δύνανται να εισαχθούν 7 ότι το υλικό αυτό συνιστά κίνδυνο 7

ότι, σε συνέχεια της κοινοτικής αποστολής στη Βουλγαρία, επιβεβαιώθηκε ότι εφαρμόστηκαν αποτελεσματικά μέτρα για την καταπολέμηση της ασθένειας και ότι εμποδίστηκε η εξάπλωσή της 7

ότι είναι δυνατόν να εφαρμοστεί η αρχή της διαίρεσης σε περιφέρειες 7

ότι, για λόγους σαφήνειας, μπορεί να καταργηθεί η απόφαση 96/643/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/242/ΕΟΚ τροποποιείται ως εξής:

1. Στο παράρτημα Α, η λέξη «Βουλγαρία» αντικαθίσταται από την έκφραση «Βουλγαρία, όσον αφορά τις επαρχίες Bourgas, Jambol, Sliven, Starazagora, Haskovo και Kardjali».

2. Στο παράρτημα Β, εισάγεται η ακόλουθη πρόταση: «Βουλγαρία, όσον αφορά τις επαρχίες Varna, Dobrich, Silistra, Choumen, Targovichte, Razgrad, Rouse, V. Tarnovo, Gabrovo, Pleven, Lovetch, Plovdiv, Smolian, Pasarjik, Bezirk Sofia, Stadt Sofia, Pernik, Kustendil, Blgoevgrad, Vratza, Montana και Vidin».

Άρθρο 2

1. Τα κράτη μέλη δεν επιτρέπουν την εισαγωγή γάλακτος και προϊόντων με βάση το γάλα που προέρχονται από τις επαρχίες Bourgas, Jambol, Sliven, Starazagora, Haskovo και Kardjali της Βουλγαρίας, εκτός αν έχουν υποστεί κάποια επεξεργασία η οποία πληροί τους όρους του άρθρου 3 της απόφασης 95/340/ΕΚ.

2. Εκτός των διατάξεων που προβλέπει η απόφαση 93/242/ΕΟΚ, τα κράτη μέλη δεν επιτρέπουν την εισαγωγή των ακόλουθων προϊόντων βοοειδών, αιγοπροβάτων και λοιπών διχήλων ζωικών ειδών, τα οποία προέρχονται από τις επαρχίες Bourgas, Jambol, Sliven, Starazagora, Haskovo και Kardjali της Βουλγαρίας:

- αίμα και προϊόντα αίματος ζωικής προέλευσης, όπως περιγράφονται στο παράρτημα Ι κεφάλαιο 7 της οδηγίας 92/118/ΕΟΚ,

- πρώτες ύλες για την παρασκευή ζωοτροφών και φαρμακευτικών ή τεχνικών προϊόντων, όπως περιγράφονται στο παράρτημα Ι κεφάλαιο 10 της οδηγίας 92/118/ΕΟΚ,

- ζωική κόπρος, όπως περιγράφεται στο παράρτημα Ι κεφάλαιο 14 της οδηγίας 92/118/ΕΟΚ.

3. Η απαγόρευση που αναφέρεται στο πρώτο εδάφιο της παραγράφου 2 δεν εφαρμόζεται σε προϊόντα αίματος που έχουν υποβληθεί στην επεξεργασία που προβλέπει το παράρτημα Ι κεφάλαιο 7 παράγραφος 3 στοιχείο β) της οδηγίας 92/118/ΕΟΚ.

4. Τα κράτη μέλη διασφαλίζουν το ότι τα πιστοποιητικά που συνοδεύουν τα ζωικά προϊόντα εκδίδονται συμφώνως προς τις παραγράφους 1 και 3 και αποστέλλονται από τις επαρχίες Bourgas, Jambol, Sliven, Starazagora, Haskovo και Kardjali της Βουλγαρίας, οι οποίες φέρουν την ακόλουθη ένδειξη:

«Ζωικά προϊόντα, σύμφωνα με την απόφαση 96/730/ΕΚ της Επιτροπής, για προστατευτικά μέτρα που αφορούν τις εισαγωγές ζώων και ζωικών προϊόντων από τη Βουλγαρία.»

Άρθρο 3

Η απόφαση 96/643/ΕΚ καταργείται.

Άρθρο 4

Τα κράτη μέλη τροποποιούν τα μέτρα που εφαρμόζουν στις εμπορικές τους συναλλαγές έτσι ώστε να συμμορφωθούν προς την παρούσα απόφαση και ενημερώνουν αμέσως την Επιτροπή επί τούτου.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 265 της 8. 11. 1995, σ. 16.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 292 της 15. 11. 1996, σ. 37.

(5) ΕΕ αριθ. L 110 της 4. 5. 1993, σ. 36.

(6) ΕΕ αριθ. L 200 της 24. 8. 1995, σ. 38.

(7) ΕΕ αριθ. L 123 της 23. 5. 1996, σ. 24.

(8) ΕΕ αριθ. L 62 της 15. 3. 1993, σ. 49.

(9) ΕΕ αριθ. L 129 της 30. 5. 1996, σ. 35.